# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Rheoliadau Maeth (Diwygio etc) (Ymadael â’r UE) 2020** |
| **DYDDIAD**  | **01 Hydref 2020** |
| **GAN**  | **Rebecca Evans AS, Y Gweinidog Cyllid a’r Trefnydd** |

**Rheoliadau Maeth (Diwygio etc) (Ymadael â’r UE) 2020**

**Y gyfraith sy'n cael ei diwygio**

Rheoliadau Maeth (Diwygio etc) (Ymadael â’r UE)2019

Rheoliadau Maeth (Diwygio) (Gogledd Iwerddon) (Ymadael â’r UE) 2019

Rheoliad Dirprwyedig y Comisiwn 2016/127, sy'n ategu Rheoliad (UE) Rhif 609/2013 o ran y gofynion cyfansoddiadol a’r gofynion gwybodaeth penodol ar gyfer fformiwla babanod a fformiwla ddilynol ac o ran gofynion ar wybodaeth sy'n ymwneud â bwydo babanod a phlant ifanc

Rheoliad 2019/343, sy'n darparu rhanddirymiadau o Erthygl 1(3) o Reoliad (CE) Rhif 1924/2006 Senedd Ewrop a'r Cyngor ar honiadau am faeth ac iechyd a wneir ar fwyd at ddefnydd disgrifyddion generig penodol

Rheoliad y Comisiwn (UE) 2019/651, sy’n wrthod awdurdodi honiad iechyd a wneir ar fwydydd a chyfeirio at ddatblygiad ac iechyd plant i sicrhau eu bod yn gweithio'n briodol mewn cyfraith ddomestig ar ddiwedd y cyfnod pontio.

2009/980/EU: Penderfyniad y Comisiwn yn awdurdodi honiadau am iechyd ar effaith crynodiad tomato sy’n toddi mewn dŵr ar agregu platennau a rhoi diogelwch i ddata priodoldeb o dan Reoliad (CE) Rhif 1924/2006 Senedd Ewrop a'r Cyngor.

**Unrhyw effaith y gallai’r OS ei chael ar gymhwysedd deddfwriaethol y Senedd a/neu gymhwysedd gweithredol Gweinidogion Cymru**

Nid oes unrhyw effaith ar gymhwysedd deddfwriaethol na gweithredol.

**Diben y diwygiadau**

Diben y diwygiadau yw gweithredu Protocol Gogledd Iwerddon (NIP) drwy ddiwygio Rheoliadau Maeth (Diwygio etc) (Ymadael â’r UE) 2019 er mwyn datgymhwyso Rhannau 2, 4, 5 rhag bod yn gymwys yng Ngogledd Iwerddon. Felly, dim ond i Brydain Fawr yn hytrach na'r DU gyfan y bydd Rheoliadau 2020 yn gymwys.

Yn benodol, bydd y Rheoliadau yn:

* Dirymu Rheoliadau Maeth (Diwygio) (Gogledd Iwerddon) (Ymadael â'r UE) 2019. Diwygiodd y Rheoliadau hynny ddeddfwriaeth ddomestig sy'n deillio o'r UE. O ganlyniad i'r NIP, nid oes angen y gwelliannau hynny mwyach.
* Cyfrif am newidiadau yn y ddeddfwriaeth yr UE ar faeth, labelu, cyfansoddiad a safonau UE sydd wedi dod i rym ers mis Mawrth 2019.
* Cywiro anghysondeb yn y rhestr o hawliadau iechyd a ganiateir yn yr Atodiad i Reoliad y Comisiwn (UE) Rhif 432/2012 a ddargedwir. Mae hyn yn golygu y bydd honiad iechyd ar effaith crynodiad tomato sy’n toddi mewn dŵr ar agregu platennau yn cael ei gynnwys yn y rhestr o honiadau iechyd awdurdodedig ar ôl diwedd y Cyfnod Pontio.

Mae'r Offeryn Statudol a'r Memorandwm Esboniadol cysylltiedig, sy'n nodi effaith pob diwygiad, ar gael yma:

<https://www.legislation.gov.uk/ukdsi/2020/9780348212549/contents>

**Pam y rhoddwyd cydsyniad**

Nid oes gwahaniaeth rhwng Llywodraeth Cymru a Llywodraeth y DU (yr Adran Iechyd a Gofal Cymdeithasol) ar y polisi ar gyfer y cywiriadau. Felly, byddai gwneud OSau ar wahân yng Nghymru a Lloegr yn arwain at ddyblygu, a chymhlethdod diangen i’r llyfr statud. Mae cydsynio i Offeryn Statudol ledled y DU yn sicrhau bod un fframwaith deddfwriaethol ledled y DU sy'n hyrwyddo eglurder a hygyrchedd yn ystod y cyfnod hwn o newid. O dan yr amgylchiadau eithriadol hyn, mae Llywodraeth Cymru o'r farn ei bod yn briodol i Lywodraeth y DU ddeddfu ar ein rhan yn yr achos hwn.